NORAKSTS

|  |  |
| --- | --- |
| 29.09.2022. | Nr.12/10 |

###### GROZĪJUMI JELGAVAS PILSĒTAS DOMES 2020. GADA 30. APRĪĻA LĒMUMĀ NR.7/7 “INVESTĪCIJU PROJEKTA “JAUNAS PIRMSSKOLAS IZGLĪTĪBAS IESTĀDES BRĪVĪBAS BULVĀRĪ 31A, JELGAVĀ BŪVNIECĪBA” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis, A.Tomašūns), **PRET – nav**, **ATTURAS – 1** (G.Kurlovičs),

Saskaņā ar Jelgavas pilsētas domes 2020. gada 30. aprīļa lēmumu Nr.7/7 “Investīciju projekta “Jaunas pirmsskolas izglītības iestādes Brīvības bulvārī 31A, Jelgavā būvniecība” iesnieguma iesniegšana”, Ministru kabineta 2020. gada 31. marta noteikumiem Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai” un Vides aizsardzības un reģionālās attīstības ministrijas (turpmāk – Ministrija) 03.04.2020. vēstuli Nr.1-132/3231 “Par investīciju projektu iesniegšanu jaunu pirmsskolas izglītības iestāžu būvniecībai vai esošo ēku paplašināšanai”, Jelgavas pilsētas pašvaldība iesniedza Ministrijā investīciju projektu jaunas pirmsskolas izglītības iestādes Brīvības bulvārī 31A, Jelgavā būvniecībai (turpmāk – Projekts).

Projekta kopējās izmaksas bija plānotas 2 560 000,00 *euro*, t.sk. 1 904 000,00 *euro*ir Valsts budžeta aizdevums un 656 000,00 *euro* ir Jelgavas valstspilsētas pašvaldības līdzfinansējums*.*

Projekta īstenošanai nepieciešamo papildu būvdarbu un apjomu izmaksu segšanai 2022. gada pašvaldības budžetā tika paredzēts papildu finansējums 266 495,28 *euro* apmērā.

Saskaņā ar 2020. gada 4. septembrī noslēgto būvdarbu līgumu “Ēkas Brīvības bulvārī 31A, Jelgavā pārbūve par pirmsskolas izglītības iestādi” (turpmāk – Būvdarbu līgums), 2021. gada 19. maijā noslēgto Vienošanos Nr.2, 2021. gada 29. jūlijā noslēgto Vienošanos Nr.3, 2021. gada 25. novembrī noslēgto Vienošanos Nr.4 un 2022. gada 25. maijā noslēgto Vienošanos Nr.5 Būvdarbu līguma kopējā summa ir 2 826 495,28 *euro*.

Kopš Krievijas iebrukuma Ukrainā un kara darbības uzsākšanas, Eiropas Savienība ir ieviesusi dažādas sankcijas pret Krieviju, kuru rezultātā visā Eiropā ir ietekmēta izejvielu un būvizstrādājumu piegāde un to pieejamība, kas ir izraisījis straujo cenu kāpumu. Tāpat Projekta būvdarbu noslēgumā ir precizēti faktiski veikto būvdarbu apjomi. Līdz ar to Projektā veicamo būvdarbu izmaksas palielinās par 199 605,67 *euro.*

Ņemot vērā ģeopolitiskās situācijas ietekmi uz būvmateriālu un citu resursu nepieejamību un to izmaksu pieaugumu, kas būtiski apgrūtina noslēgtā Būvdarbu līguma izpildi un lai nodrošinātu Projekta aktivitāšu pabeigšanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2020. gada 30. aprīļa lēmumā Nr.7/7 “Investīciju projekta “Jaunas pirmsskolas izglītības iestādes Brīvības bulvārī 31A, Jelgavā būvniecība” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1. punkta otro teikumu šādā redakcijā:

“1. Projekta kopējās izmaksas ir 3 026 100.95 *euro*, t.sk.1 904 000,00 *euro* irValsts budžeta aizdevums un 1 122 100,95 *euro* ir Jelgavas valstspilsētas pašvaldības līdzfinansējums.”

1. Izteikt Lēmuma 2.punktu šādā redakcijā:

“ 2. Projekta apstiprināšanas gadījumā Finanšu nodaļai ņemt aizņēmumu Valsts kasē 1 904 000,00 *euro* apmērā Projekta īstenošanas nodrošināšanai, t.sk.:

2.1. 2020.gadā – 903 600,00 *euro*;

2.2. 2021.gadā – 210 264,02 *euro;*

2.3. 2022.gadā – 790 135,98 *euro*.”

1. Izteikt Lēmuma 3.punktu šādā redakcijā:

“ 3. Jelgavas valstspilsētas pašvaldības budžetā nodrošināt nepieciešamo līdzfinansējumu 1 122 100,95 *euro* apmērā, t.sk.:

3.1. 2020.gadā – 307 921,52 *euro*;

3.2. 2021.gadā – 70 088,02 *euro;*

3.3. 2022.gadā – 744 091,41 *euro*.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 29. septembrī